Mentanarvirðislønir verða handaðar 8. november Hósdagin 8. november kl. 17 handar Tórshavnar kommuna Mentanarvirðislønir M. A. Jacobsens og Barnamentanarheiðurslønir Tórshavnar býráðs á almennari samkomu í Müllers Pakkhúsi í Havn. Tilsamans tríggjar virðislønir verða latnar í ár. Ein fyri fagurbókmentir, ein fyri mentanaravrik og Barnamentanarheiðursløn Tórshavnar býráðs. Mentanarvirðislønir M. A. Jacobsens 60 ár á baki Fyrstu bókmentavirðislønir M. A. Jacobsens vórðu latnar í 1958 og tískil eru 60 ár liðin síðan mentanarvirðislønir M. A. Jacobsens vórðu latnar á fyrsta sinni. Frá byrjan vórðu ein ella tvær virðislønir latnar. Jacobsens eru Erling Isholm, Jákup Jacobsen og Høgni Joensen, valdir av býráðnum, Vár í Ólavsstovu fyri Rithøvundafelagið og Malan Marnersdóttir fyri Fróðskaparsetrið. Eingin formaður er í nevndini, men fastur skrivari er býarbókavørðurin. Barnamentanarheiðursløn Tórshavnar býráðs varð fyrstu ferð latin í 1977 og hevur verið latin næstan uttan íhald síðani tá. Reglugerðin heimilar nevndini at lata upp til tvær virðislønir ella onga, um einki verk er mett at vera virðislønarvert. Í nevndini fyri Barnamentanarheiðursløn Tórshavnar býráðs eru Gunvør Balle, formaður í mentamálanevndini og fastur limur, Malan Hilmarsdóttir, barnabókavørður á Býarbókasavninum, skrivari og fastur limur, Bjørg Dam og Tráin Petursson Nónklett, vald av býráðnum, og Marin Joensen, vald fyri skúlabókavørðirnar við kommunalu skúlarnar í Tórshavnar kommunu. Øll eru vælkomin Tá Mentanarvirðislønir M. A. Jacobsens verða handaðar hósdagin 8. november, verða eisini framførslur av tónleiki og sangi. Øll eru vælkomin til hesa heiðursløtu í Müllers Pakkhúsi í Havn.